A yi wa diŋ, a máá wā, a bulú fə wa, a yǐ fə máā bibumá yā ábum dóe ai bibumá yā sí dzóe, fɛ̌s dzoe, wɔ̂n woe, m̀bɔ́n wóe, bɔ́n bə́ nyag bóe ai ébá bíkə́lá bíe, á é sí yǎ á ngákag běsōá naa a yi wa və́. 14Wayi mâban o lodo məyɔŋ mə́sə təge ai ńnóm fám, ngə́ é mīníngá byáyi bɔ mińkokóm ábə wa, tɔ á bīyə́m bíe. 15Ǹtondôbə a yi vaa ókɔ̌n ósə̄ ábə wa, ǎ yǐ kig wa və́ bə̄bə̂ bə́ ákɔ̌n yā Égîptɛn bə́ ngákɔn vədá, a yi dɔ́ və́ ébá bə́sə̄ básíŋ wā. 16Wayi dzâ məyɔŋ mə́sə̄ yā Ńtondôbə a ngávə́ wā, tə mís móē máyén mɔ́ ngɔ́l, tə̌ kig wasyé bəzambá bábán amú nálā wâyi bɔ ólām ású dóe. 17Éyɔŋ ziŋ wayi dzó á ńnə̄m wóe nâ, mə́yɔŋ bíkúl mā, mə́ nə mənén mə́ lodo ma, éyə mə nə́ mɔ dzǎm bwé yá ? 18Tə wambádā mɔ́, o tsogo é dzam Ǹtondôbə Zambá woe a ngábɔ Farawóŋ ai Egîptɛn ásə 19bod bíndə́gə́lə́ yā mís móē mə́ ngáyén, ndəm ai məsimbá, ngul ai ǹsámán wɔ́ wóé, é mam Ǹtondôbə Zambá woe a ngábɔ̄ nâ ó kódō wé ! Éyə̄ hḿ Ńtondôbə Zambá woe ǎ yi bɔ mə́yɔŋ mə́sə wambádā ná. 20Ńdɔ̄ hḿ Ńtondôbə Zambá woe ǎ yi lóm bivǔs á zāŋ dzābá, a kələ kwí anə́ ébá bə́ lígí, bâkə bâsɔbɔ báyi mǎn dzāŋ. 21Tə wadzə́m kám á mís mábá, amú Ńtondôbə Zambá woe a nə á zāŋ dzóe anə́ Zāmbá yǎ á nə̄ ngul ai məsis. 22Ǹtondôbə Zambá woe a yi fǎs mə́yɔŋ bíkúl mā otə̌tə̄g otə̌tə̄g á mís móe; tə wa man mɔ́ dzâ étíe etíé, bibibigan bí tsíd bí zā dāŋ foe, bí ngándə́gələ wa.